મુંબઈ: જો તમે મીઠી ચોકલેટ ખાઈને ધરાઈ ગયા હો તો મસાલેદાર ચોકલેટ વિશે એકવાર વિચારો. હવે માર્કેટમાં અાવી મસાલેદાર ચોકલેટ મળવાની શરૂઅાત થઈ ગઈ છે. તેમાં મરી પાઉડર, ઈલાયચી અને તજનો સ્વાદ હશે. ભારતીય મસાલા બોર્ડના અધ્યક્ષ ડો. એ.જયતિલકે જણાવ્યું કે અાજ કાલ લોકો જાતજાતના મસાલાવાળી પ્રોડક્ટનો ઉપયોગ કરે છે. જેમ કે મસાલાવાળી ચોકલેટ, મસાલાવાળી ચા અને કોસ્મેટિક્સમાં પણ હવે ભારતીય મસાલાનો ઉપયોગ થઈ રહ્યો છે. ક્રીમ, શેમ્પૂ અને ફેસવોશ પણ મસાલાવાળાં મળી રહ્યાં છે.